આ અંગે ઝોન-૪ ડીસીપી પરીક્ષિતા રાઠોડે જણાવ્યું હતું કે મોડી રાત્રે કેન્સર હોસ્પિટલમાં સારવાર લેવા આવેલા દર્દીના પરિવારજનો અને ડોક્ટર વચ્ચે સારવાર મુદ્દે બોલાચાલી અને મારામારી થઇ હતી. આ ઘટનામાં સિક્યોરિટી ગાર્ડને સામાન્ય ઇજા થઇ છે. સિવિલ હોસ્પિટલમાં ફરી એક વાર હુમલાની ઘટના બનતાં સિક્યોરિટી બાબતે તેઓએ જણાવ્યું હતું કે કિડની હોસ્પિટલ, યુએન મહેતા હોસ્પિટલ અને કેન્સર હોસ્પિટલ સેમી ગવર્નમેન્ટ હોસ્પિટલ છે. તે અંગે અલગથી સિક્યોરિટી છે અને પોલીસ પાસે તેમણે કોઇ માગણી કરી નથી. ડોક્ટરો પર દર્દીના પરિવારજનો દ્વારા હુમલાની ઘટનાઓ વધતાં આ ત્રણેય હોસ્પિટલમાં પણ સત્તાધીશો સાથે ચર્ચા કરીને સિક્યોરિટી પૂરી પાડવા અંગે નિર્ણય લેવાશે.